Εδουάρδος ΦιτςΆλαν-Χάουαρντ, 1ος βαρόνος Χάουαρντ του Γκλόσοπ

Ο Εδουάρδος Γεώργιος ΦιτςΆλαν-Χάουαρντ, 1ος βαρόνος Χάουαρντ του Γκλόσοπ, Ιδιαίτερος Σύμβουλος, αγγλ.: Edward George Fitzalan-Howard, 1st Baron Howard of Glossop, PC (επώνυμο Χάουαρντ, 20 Ιουνίου 1818 1 Δεκεμβρίου 1883), με την προσφώνηση λόρδος Εδουάρδος Χάουαρντ μεταξύ 1842 και 1869, ήταν Βρετανός Φιλελεύθερος πολιτικός. Διετέλεσε αντικαταστάτης Καγκελάριος του Νοικοκυριού υπό τον λόρδο Ιωάννη Ράσελ από το 1846 έως το 1852.

 Καταγωγή και εκπαίδευση 
Ο Χάουαρντ ήταν ο 2ος γιος του Ερρίκου Χάουαρντ 13ου δούκα του Νόρφολκ και της λαίδης Σάρλοτ Λέβεσον-Γκάουερ, κόρης του Γεωργίου Λέβεσον-Γκάουερ 1ου δούκα του Σάδερλαντ. Ο Ερρίκος ΦιτςΆλαν-Χάουαρντ 14ος δούκας του Νόρφολκ, ήταν ο μεγαλύτερος αδελφός του.  Σπούδασε στο Κολέγιο Τρίνιτυ του Κέιμπριτζ. 

 Πολιτική σταδιοδρομία 
Το 1846 ο Χάουαρντ ορκίστηκε Ιδιαίτερος Σύμβουλος και διορίστηκε αντι-Καγκελάριος του Νοικοκυριού υπό τη διοίκηση του λόρδου Ιωάννη Ράσελ, παρά το ότι είχε θέση στο Κοινοβούλιο. Δύο έτη μετά επέστρεψε στο Κοινοβούλιο για τον Χόρσαμ. Παρέμεινε ως αντι-Καγκελάριος του Νοικοκυριού ως της διοίκησης Ράσελ το 1852. Το ίδιο έτος επέστρεψε στο Κοινοβούλιο εκπροσωπόντας το Άρουντελ. ιέση που κατείχε ως το 1868. Το 1869 ανήλθε στους ομότιμους ως βαρόνος Χάουαρντ του Γκλόσοπ. στην κομητεία του Ντέρμπυ.

Ο λόρδος Χάουαρντ του Γκλόσοπ ήταν επίσης αναπληρωτής κόμης Στρατάρχης από το 1860 έως το 1868, κατά τη διάρκεια της ανηλικειότητας του ανιψιού του Ερρίκου ΦιτςΆλαν-Χάουαρντ 15ου δούκα του Νόρφολκ.

Ο Χάουαρντ προσέφερε μεγάλη υπηρεσία στην υπόθεση της Καθολικής πρωτοβάθμιας εκπαίδευσης. Από το 1869 έως το 1877 ήταν πρόεδρος της Επιτροπής Καθολικών Πτωχών Σχολείων. Ως πρόεδρος ίδρυσε το Ταμείο Καθολικής Εκπαιδευτικής Κρίσης, συνεισφέροντας ο ίδιος 5.000 λίρες, αλλά εξασφαλίζοντας άλλες 20.000 λίρες από την οικογένειά του. Έτσι, 70.000 μαθητές προστέθηκαν στα Καθολικά σχολεία της Αγγλίας με κόστος τουλάχιστον 350.000 λιρών. 

Είχε σημαντικές εκτάσεις γης, με 18.000 στρέμματα στη βόρεια Αγγλία και τη Σκωτία. 

 Οικογένεια 
Το επώνυμό του κατά τη γέννησή του ήταν Χάουαρντ. Με βασιλική άδεια στις 26 Απριλίου 1842, ο πατέρας του (τότε δούκας) πρόσθεσε το "ΦιτςΆλαν" πριν από τα επώνυμα των παιδιών του, έτσι όλα έγιναν ΦιτςΆλαν-Χάουαρντ, επώνυμο που φέρουν έκτοτε οι άρρενες απόγονοί τους.  Ο πρόγονός τους, Θωμάς Χάουαρντ 4ος δούκας του Νόρφολκ, είχε νυμφευτεί τη Μαρία ΦιτςΆλαν (κόρη και κληρονόμο του Ερρίκου ΦιςΆλαν 12ου κόμη του Άρουντελ) το 1555. 

Ο λόρδος Χάουαρντ του Γκλόσοπ νυμφεύτηκε την Αυγούστα Τάλμποτ, κόρη του Γεωργίου Ερρίκου Τάλμποτ (ετεροθαλούς αδελφού του Ιωάννη Τάλμποτ 16ου κόμη του Σρούσμπερυ), το 1851. Απέκτησαν δύο γιους και πέντε κόρες:
 εντιμότατη Άντζελα Μαρία Σάρλοτ (απεβ. 1η Μαρτίου 1919), παντρεύτηκε τον Μάρμαντουκ Κόνσταμπλ-Μάξγουελ 11ο λόρδο Χέρις του Τέρεγκλς, και ήταν η μητέρα της Γκουέντολεν ΦιτςΆλαν-Χάουαρντ δούκισσας του Νόρφολκ.
 αξιότιμη Αλίκη Ελισάβετ (απεβ. 10 Μαΐου 1915), παντρεύτηκε τον Κάρολο Ρόντον-Χέιστινγκς 11ο κόμη του Λάουντον.
 αξιότιμη Κωνστάνς Μαρία Γερμάνα (απεβ. 30 Ιανουαρίου 1933), παντρεύτηκε τον συνταγματάρχη Κάρολο Λένοξ Τρέντκροφτ.
 αξιότιμη Γουίνιφρεντ Μαρία (απεβ. 26 Ιανουαρίου 1937), παντρεύτηκε τον Γουλιέλμο Γ. Μίντλετον.
 Κάρολος Βερνάρδος Τάλμποτ (3 Ιουνίου 1852 8 Ιουλίου 1861).
 αξιότιμη Γκουέντολεν Μαρία Άννα (21 Φεβρουαρίου 1854 15 Ιανουαρίου 1932), παντρεύτηκε τον Ιωάννη Κράιτον-Στιούαρτ 3ο μαρκήσιο του Μπιούτ.
 Φραγκίσκος Εδουάρδος, 2ος βαρόνος Χάουαρντ του Γκλόσοπ (9 Μαΐου 1859 1924), πατέρας του Βερνάρδου ΦιτςΆλαν-Χάουαρντ 3ου βαρόνου Χάουαρντ του Γκλόσοπ.

Η Αυγούστα απεβίωσε τον Ιούλιο του 1862. Ο λόρδος Χάουαρντ του Γκλόσοπ νυμφεύτηκε ως 2η σύζυγό του την Γουίνιφρεντ Μαρία ντε Λάιλ, κόρη του Άμπροουζ Λάιλ Μαρς Φίλιπς ντε Λάιλ, το 1863. Δεν απέκτησαν παιδιά. Αυτός απεβίωσε τον Δεκέμβριο του 1883, σε ηλικία 65 ετών, και τον διαδέχθηκε ο μοναδικός επιζών γιος του, Φραγκίσκοςς, που νυμφεύτηκε τη Μαρία Λίτλντεϊλ Γκρίνγουντ, κόρη του πολιτικού Τζον Γκρίνγουντ. Η λαίδη Χάουαρντ του Γκλόσοπ απεβίωσε τον Δεκέμβριο του 1909. 

Το 1975, μετά το τέλος του άνευ απογόνου Βερνάρδου ΦιτςΆλαν-Χάουαρντ 16ου δούκα του Νόρφολκ, το δουκάτο κληρονόμησε ο δισεγγονός του λόρδου Γκλόσοπ, Μάιλς Φραγκίσκος. Ο γιος του Μάιλς, Εδουάρδος, είναι ο νυν δούκας.

 Αναφορές 

 Εξωτερικοί σύνδεσμοι 

 "Howard, Edward George Fitzalan" . Dictionary of National Biography. London: Smith, Elder & Co. 1885–1900.

Κατηγορία:Οικογένεια Χάουαρντ (αγγλική αριστοκρατία)